पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में 18 प्लस की आयु वाले लोगों के लिए अभी तक वैक्सीन की दूसरी खेप नहीं पहुंची है। अब तक करीब पौने दो लाख लोगों को डोज दी जा चुकी है। करीब सवा लाख डोज ही स्वास्थ्य विभाग के पास हैं। जबकि जिलों में सभी स्लॉट बुक चल रहे हैं। दूसरी तरफ 45 प्लस वालों के लिए दो दिन दिन में 3 लाख डोज पहुंच चुकी है।
सूत्रों का कहना है कि एक दिन पहले ही केंद्र की ओर से राज्यों के साथ की गई वीसी में हरियाणा ने 18 प्लस वालों के लिए वैक्सीन जल्द भेजने की डिमांड की है। अगले एक-दो दिन में 18 प्लस वालों के लिए और डोज भेजी जाएंगी।
प्रदेश में 1 मई को कोविशील्ड वैक्सीन की 3 लाख डोज पहुंचने के बाद दो मई को वैक्सीनेशन शुरू हुआ, जबकि प्रदेश को कोविशील्ड की 3.19 व कोवैक्सीन की 1.10 लाख डोज अलॉट हुई थी, लेकिन 3 लाख के अलावा बाकी डोज अभी तक नहीं पहुंची है।
वैक्सीन की कमी की वजह से प्रदेश भर में साइटें भी कम संचालित की जा रही हैं। प्रदेश में पूर्व में एक दिन में 2 हजार से ज्यादा भी साइटों पर वैक्सीन लगाई जा चुकी है। इधर, 45 प्लस का वैक्सीनेशन केंद्र की ओर से कराया जा रहा है। इनके लिए सोमवार के बाद मंगलवार को भी 1.5 लाख डोज पहुंचने के बाद उन्हें जिलों तक सप्लाई करा दिया है।
45 प्लस वालों के लिए अभी स्टॉक में 4 लाख डोज हो चुकी है। सीएम ने कहा कि 18 प्लस वाले लोगों के लिए अगले दो-तीन दिन में दूसरी खेप आएगी। अभी तक करीब पौने दो लाख लोग डोज ले चुके हैं। सीएम ने बुधवार को प्रेसवार्ता में कहा कि प्रदेश में वैक्सीन की कमी नहीं रहेगी। 50 लाख टीके खरीदने के लिए राशि जमा करा दिया है। वैक्सीन कोटे के तहत मिलती है।
18 से 45 के लिए 3 लाख वैक्सीन मिली हैं। अब तक 30 फीसदी लोगों का कोरोना टेस्ट हो चुका है, लैब की संख्या गत वर्ष 12 थी, अब यह बढ़कर 40 हो गई हैं।
रेमडेसिवीर इंजेक्शन के तर्कहीन उपयोग रोकने को समिति गठित : मनोहर लाल
सीएम मनोहर लाल ने कहा कि रेमेडीसविर व टोसीलुइमाब इंजेक्शन के तर्कहीन उपयोग को रोकने के लिए सीएमओ की अध्यक्षता में समिति का गठन किया है। निजी अस्पताल इन दवाओं को प्राप्त करने के लिए समिति से संपर्क करेंगे। हरियाणा ने केंद्र सरकार से 20 हजार रेमिडेसिविर इंजेक्शन की मांग की है, जिनमें से 12700 इंजेक्शन मिल चुके हैं।
केंद्र से 160 टोसीलुइमाब मिल चुके हैं। सभी जरूरतमंदों को प्रति परिवार 5 किलो गेहूं मुफ्त मिलेगा। वहीं, 13 जिलों में 22 प्लांट्स से ऑक्सीजन की गैस सप्लाई शुरू हो चुकी है। हिसार में 500 बेड व पानीपत रिफाइनरी में 500 बेड के अस्पताल 15 मई तक चालू किए जाने की उम्मीद है। गुरुग्राम में मेदांता में 100 व मैनकाइंड में 70 बिस्तरों वाला अस्पताल स्थापित किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn